Okresná prokuratúra Košice-okolie 
Štúrova 7, 041 47 Košice 	

Sp. zn. : 2 Pv 172/12/8806	Košice, 4.6.2012
EEČ : 2-65-141-2012

U Z N E S E N I E

Trestná vec:	obvinený XXXXX a spol. 
Prečin:	Ohrozovanie mravnej výchovy mládeže podľa § 211 odsek 3 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno a Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
zanedbali starostlivosť o povinnú školskú dochádzku svojej dcéry XXXXX, žiačky Základnej školy v Čečejovciach, ktorá vynechala bez ospravedlnenia povinnú školskú dochádzku a to v dobe od mesiaca október 2011 do mesiaca december 2011, v počte 222 vyučovacích hodín
lebo je nepochybné, že sa nestal skutok, pre ktorý sa vedie trestné stíhanie
Odôvodnenie:
Uznesením vyšetrovateľa Okresného riaditeľstva, Odboru kriminálnej polície, XXXXX - okolie sp. zn. ORP-72/OVK-KS-2012 zo dňa 24. 02. 2012 bolo vznesené obvinenie XXXXX a XXXXX  pre prečin ohrozovania mravnej výchovy mládeže podľa § 211 ods. 1 písm. b, ods. 3 písm. a/  Trestného zákona na tom skutkovom základe, ako je uvedené vo výrokovej časti tohto uznesenia.

	Obvineným bolo vznesené obvinenie na základe oznámenia príslušnej školy, kde bolo uvedené, že dcéra XXXXX v priebehu školského roka 2011/2012 vymeškala 222 vyučovacích hodín bez ospravedlnenia. Zároveň bolo zistené, že obvinení sa spolu s dcérou odsťahovali do zahraničia.

Na základe tejto  skutočnosti bola požiadaná škola vo Veľkej Británii o potvrdenie skutočnosti, že dcéra obvinených navštevuje základnú školu. 

Zo správy Základnej školy St. Bartholomew ´s C of E Primary School zo dňa 19. 04. 2012 vyplýva, že XXXXX nastúpila do uvedenej školy dňa 22. 11. 2011 a má 100 % dochádzku. 

Na základe uvedených skutočnosti je nutné konštatovať, že obidvaja obvinení plnia svoje rodičovské povinnosti a plnia svoje povinnosti v dostatočnej miere. 

Vzhľadom na vyššie uvedené skutočnosti bolo potrebné rozhodnúť tak, ako je to  uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor